Author: SVITLER
Last saved by: agenda0

Dôvodová  správa
k privatizácii podniku

Výskumný ústav krmivársky, štátny podnik so sídlom v Ivánke pri Dunaji

             
Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii podniku Výskumný ústav krmivársky, štátny podnik so sídlom v Ivánke pri Dunaji priamym predajom  celého  majetku  podniku spoločnosti   BELAR - GROUP, a.s., Metodova 7, 821 08 Bratislava.

1.	Vymedzenie privatizovaného majetku
Podnik Výskumný ústav krminársky, š.p. Ivánka pri Dunaji bol založený dňa 1. mája 1991 zakladacou listinou Ministerstva poľnohospodárstva a výživy SR č. 2584-47/1991 – SOOP zo dňa 23.4.1991. Podnik je zapísaný v Obchodnom registri Okresného súdu Bratislava I.
Predmetný štátny podnik bol zaradený do privatizácie uznesením vlády SR č. 851 zo dňa 25.10.2000 k návrhu koncepcie  privatizácie majetku štátu na ďalšie obdobie a vyhodnoteniu zoznamu pasportizácie majetku štátu. 
Základný privatizačný projekt podniku Výskumný ústav krminársky, š.p. Ivánka pri Dunaji bol zakladateľom š.p. Ministerstvom pôdohospodárstva SR predložený na MSPNM SR dňa 28.2.2001. Informácia o predložení privatizačného projektu bola v zmysle §10 ods. 7 zákona č. 92/1991 Zb. v znení neskorších predpisov zverejnená dňa 10.4.2001 v dennej tlači. 
Do privatizácie podľa privatizačného projektu vstupuje celý majetok podniku. Privatizovaný majetok je územne rozložený :
-	v Ivánke pri Dunaji, kde sa nachádza administratívna budova, informačné a stravovacie centrum, laboratóriá a ďalšie objekty súvisiace s predmetom činnosti podniku, a to na pozemkoch o celkovej výmere 42 340 m^2 , z toho zastavaná plocha 38 455 m^2 a ostatná plocha 3 885 m^2,
-	v Šamoríne, kde sa nachádza výrobňa krmív, biotestačná stanica, experimentálna hala, sklady a ďalšie objekty súvisiace s výrobou kŕmnych zmesí, a to na pozemkoch o celkovej výmere 9 093 m^2 zastavanej plochy,
-	v  Banke  pri  Piešťanoch,  kde  sa  nachádza     rekreačné stredisko s pozemkom o výmere 88 m^2 zastavanej plochy.

Hlavný predmet činnosti podniku je :
•	výskum a vývoj
•	biotechnológia výroby krmív
•	monitoring živín a cudzorodných látok v krmivách
•	výroba krmív, biologického materiálu
•	výroba technologických liniek a zariadení pre výrobu krmných zmesí
•	obchodná činnosť v rozsahu voľnej živnosti

2

Ekonomická charakteristika podniku Výskumný ústav krmivársky, štátny podnik  Ivánka pri Dunaji :

| 1999 | 2000 | k 30.6.2001
Počet pracovníkov | 49 | 47 | 47
Výkony a mimoriadne  výnosy  (tis. Sk) | 31 521 | 32 369 | 18 992
Náklady                             (tis. Sk) | 31 939 | 36 639 | 22 194
Zisk – strata                                (tis. Sk) | -418 | -4 270 | -3 202
Miera odpísania ZP                        (%) | 41 | 43 | 44

Údaje o rozsahu a štruktúre majetku  podniku Výskumný ústav krmivársky, štátny podnik  Ivánka pri Dunaji k dátumu spracovania  privatizačného projektu, t.j. k 30.6.2001 ( v tis. Sk) :
Aktíva celkom | 91 196
Stále aktíva | 71 967
- nehmotný investičný majetok | 6 368
- pozemky | 3 696
- budovy a stavby | 56 475
- stroje a zariadenia | 4 387
- ostatné hmotné investície | 803
- finančné investície | 220
Obežné aktíva | 19 295
- zásoby | 6 645
- pohľadávky | 11 869
- finančný majetok | 781
Ostatné aktíva a prechodné  účty aktív | 0
Ostatné aktíva nezachytené v súvahe | -66  ∗
Privatizované záväzky celkom | 6 685
- Bankové úvery | 0
- Ostatné záväzky a dlhy | 6 652
- Rezervy | 0
- Ostatné pasíva | 33

Vlastné imanie určené
k prechodu na FNM SR

84 511

∗   Záporná hodnota ostatných aktív nezahrnutých v súvahe v hodnote   -66 tis. Sk pozostáva z rozdielu ocenenia  pozemkov podľa vyhlášky MF SR č. 465/1991 Zb. v znení neskorších predpisov a ocenenia pozemkov v účtovníctve podniku k 30.6.2001

Pre stanovenie trhovej hodnoty podniku Výskumný ústav krmivársky, štátny podnik, Ivánka pri Dunaji vypracovala znalecká organizácia EPA, s.r.o. Bratislava Znalecký posudok č. 08/2001 ku dňu 30.6.2001. Ohodnotenie podniku vykonané v tomto znaleckom posudku vykazuje tieto výsledky :
substančná hodnota  :         213 830 tis. Sk
podnikateľská hodnota :       17 424 tis. Sk

3

Trhovú hodnotu podniku Výskumný ústav krmivársky, štátny podnik, Ivánka pri Dunaji predstavuje :
17 500 tis. Sk
Trhovú hodnotu podniku odvodzuje znalecká organizácia z podnikateľskej hodnoty, za predpokladu ďalšieho pokračovania v predmete činnosti podniku, a to vzhľadom na to, že substančná hodnota podniku nevyjadruje reálnu hodnotu podniku, čo sa prejavuje v disproporcii medzi objemom majetku a nízkym výnosovým potenciálom podniku v danom predmete činnosti.

2.  Návrhy privatizačných projektov a podnetov vypracovaných na podnik Výskumný ústav krmivársky, štátny podnik  Ivánka pri Dunaji
             
Základný privatizačný projekt podniku bol vypracovaný vedením štátneho podniku  a predložený na MSPNM SR dňa 28.2.2001.  Tento privatizačný projekt navrhoval privatizovať majetok podniku v dvoch výstupných privatizovaných jednotkách :
1.	celok bez časti administratívnej budovy v Ivánke pri Dunaji – spôsob privatizácie verejná obchodná súťaž 
2.	časť administratívnej budovy v Ivánke pri Dunaji (2. poschodie AB) – spôsob privatizácie verejná obchodná súťaž
Privatizačný projekt bol takto spracovaný v súlade so stanoviskom zakladateľa – MP SR k privatizačnému projektu zo dňa 26.2.2001, v ktorom zakladateľ odporučil rozdeliť privatizovaný majetok podniku na dve vyššie uvedené výstupné jednotky, pričom samostatný výstup – časť administratívnej budovy odporučil z dôvodu, že Výskumný ústav krmivársky, štátny podnik uzatvoril nájomnú zmluvu na prenájom kancelárskych priestorov na 2. poschodí AB so Zväzom chovateľov ošípaných na Slovensku, ktorý podal podnet na privatizáciu tejto časti AB. Spôsob privatizácie verejná obchodná súťaž odporučil zakladateľ „vzhľadom na predmet činnosti štátneho podniku“.
Komisia pre posudzovanie vypracovaných návrhov privatizačných projektov MSPNM SR na rokovaní dňa 31.5.2001 odporučila privatizovať Výskumný ústav krmivársky, štátny podnik  Ivánka pri Dunaji v jednom výstupe ako celok spôsobom privatizácie priamy predaj záujemcovi, ktorý bude vybraný výberovou komisiou na MSPNM SR. Odporúčanie komisie vychádzalo so skutočnosti, že administratívna budova, ktorej časť bola navrhovaná ako samostatný výstup privatizačného projektu, je vo vlastníctve štátneho podniku len v časti ^3/_4, pretože ^1/_4 bola už v minulosti predaná inému subjektu. Realizáciou samostatného výstupu by administratívna budova bola vo vlastníctve troch vlastníkov, čo znehodnocuje privatizovaný majetok všeobecne, ako aj vo vzťahu k jeho budúcemu vlastníkovi.
Spôsob privatizácie zmenila komisia z dôvodu urýchlenia privatizácie podniku, pretože príprava a vyhlásenie verejnej obchodnej súťaže na FNM SR trvá podstatne dlhšie ako výberové konanie na MSPNM SR, pričom aj pri priamom predaji na základe výberového konania sa uplatňuje súťažná metóda privatizácie.
V zmysle záverov komisie prepracoval spracovateľ základný privatizačný projekt. Prepracovaný a aktualizovaný projekt podniku bol na MSPNM SR predložený dňa 27.8.2001. Projekt navrhuje privatizovať majetok podniku Výskumný ústav krmivársky, štátny podnik  Ivánka 
4

pri Dunaji v jednom výstupe priamym predajom záujemcovi, ktorý bude vybraný vo výberovom konaní.

Protimonopolný  úrad SR vo svojom pôvodnom stanovisku k privatizačnému projektu podniku Výskumný ústav krmivársky, štátny podnik  Ivánka pri Dunaji  zo dňa 1.3.2001 súhlasil so spôsobom privatizácie podniku – verejná obchodná súťaž a z pohľadu zákona o ochrane hospodárskej súťaže k nemu nemal pripomienky. Listom zo dňa 10.9.2001 požiadalo MSPNM SR  PÚ SR o vyjadrenie k zmene spôsobu privatizácie podniku, ktorý odporučila a odôvodnila komisia MSPNM SR. Protimonopolný úrad SR listom zo dňa 18.9.2001 oznámil MSPNM SR, že so zmenou spôsobu privatizácie podniku na priamy predaj súhlasí.

Ministerstvo eviduje nasledovné podnety na privatizáciu podniku Výskumný ústav krmivársky, štátny podnik  Ivánka pri Dunaji :

1.	REMI s.r.o., Okružná 688/48, 022 01 Čadca
 Predložený dňa : 14.11.1997, konateľ p. Ladislav Eichler
2.	VÚK, š.p. Nádražná ul. 36, 900 28 Ivánka p. Dunaji
Predložený dňa : 19.9.1997, navrhovateľ  Doc. Ing. Lichvár, CSc.
3.	BHD – Stavebná a obchodná spol., s.r.o., Vajanského 29, 902 01 Pezinok
 Predložený : 17.9.1997, konateľ Ing. Hološka
4.	 Drevovýroba Sirotka, s.r.o., Mierová 20, 821 05 Bratislava
	Predložený : 14.8.1997. konateľ Ing. Sirotka
5.	MILI SLOVAKIA, s.r.o., Nádražná 36, 900 28 Ivánka p. Dunaji
 Predložený : 22.7.1996, konateľ  p. Gajdoš
6.	Soleil spol. s r.o., Meteorova 7, 820 02  Bratislava
 Predložený : 7.8.1997, konateľ JUDr.Magyaricsová
7.	Ing. Štefan Horovský, CSc., Nádražná 36, 900 28 Ivánka p. D.
 Predložený : 27.11.1996
8.	Starosta obce, Ing. Degrády, 900 28 Ivánka p. Dunaji
 Predložený : 19.5.1997
9.	 SLOVREAL, spol. s r.o., Moskovská 23, 811 08 Bratislava
Predložený : 15.2.2001
          10.  Zväz chovateľov ošípaných na Slovensku – družstvo, Cukrová 14, 811 08 Bratislava
Predložený :  16.2.2001 , Ing. Otto Bíró, CSc. predseda družstva, na 2. poschodie AB
          11.   ČAJKOV BV, s.r.o., Niklova ul., 926 01  Sereď
 Predložený : 30.4.2001
12.   DROSTAV, s.r.o., Nádražná 34, 900 28  Ivánka pri Dunaji
                  Predložený : 30.4.2001
          13.   VIKSIL BV, s.r.o., Niklova ul., 926 01  Sereď
                  Predložený : 24.4.2001
          14.   HYKO, Hydinársky kombinát, a.s., 900 41 Rovinka
                 Predložený 6.8.2001
          15.  ADRIA – AL, spol. s r.o., Senecká cesta 2, 931 01 Šamorín
                    Predložený 24.8.2001
          16.  DVP Družstvo vzájomnej pomoci, Wilsonovo nábrežie 64, 949 01 Nitra
                   Predložený dňa 12.10.2001
          17.  BELAR-GROUP, Metodova 7, 821 08 Bratislava
                   Predložený 18.9.2001 

5

3.  Postup posudzovania privatizačného projektu a výberu nadobúdateľa privatizovaného  podniku
Základný privatizačný projekt podniku Výskumný ústav krmivársky, štátny podnik  Ivánka pri Dunaji bol po posúdení odbornými útvarmi MSPNM SR  prerokovaný v pracovnej komisii dňa 31.5.2001. Vzhľadom na zmenu spôsobu privatizácie podniku, ktorú prijala pracovná komisia MSPNM SR,  bol predložený privatizačný projekt podniku prepracovaný v dotknutých častiach. Posudzovanie projektu na MSPNM SR bolo ukončené dňa 10.9.2001. Následne pristúpilo MSPNM SR k príprave výberového konania pre výber nadobúdateľa privatizovaného majetku podniku priamym predajom.
Ministerstvo písomne oslovilo všetkých 17 známych záujemcov o privatizovaný majetok so žiadosťou o doplnenie podnetov pre potreby výberového konania, s termínom predloženia ponúk do 19.10.2001. Ponuku do výberového konania predložili dvaja záujemcovia, a to:
BELAR-GROUP a.s., Metodova 7,  821 08  Bratislava  a   BHD – Stavebná a obchodná spol. s r.o., Vajanského 29, 902 01 Pezinok.
Komisia MSPNM SR pre výber nadobúdateľa  privatizovaného majetku priamym predajom, zriadená ministerkou pre správu a privatizáciu národného majetku, posúdila predložené  návrhy dňa 
30.10.2001 a odporučila ako budúceho nadobúdateľa podniku Výskumný ústav krmivársky, štátny podnik  Ivánka pri Dunaji, spoločnosť BELAR-GROUP a.s., Metodova 7, 821 08 Bratislava.  
Návrh na vydanie rozhodnutia o privatizácii podniku priamym predajom vybratému nadobúdateľovi - spoločnosti BELAR-GROUP a.s., Bratislava bol prerokovaný v porade ekonomických ministrov vlády SR dňa 12.11.2001. PEM nemala k predloženému návrhu pripomienky a odporučila ho vláde SR na schválenie. Na rokovaní PEM dňa 12.11.2001 sa nezúčastnil zástupca Ministerstva pôdohospodárstva SR. Návrh na vydanie rozhodnutia o privatizácii podniku bol z následného rokovania vlády SR stiahnutý.
V januári 2002 došlo k stretnutiu zástupcov MSPNM SR a spoločnosti BELAR-GROUP a.s., Bratislava. Po prehodnotení všetkých aspektov, na základe ktorých bola v znaleckom posudku stanovená trhová hodnota podniku, sa spoločnosť BELAR-GROUP a.s., Bratislava rozhodla zvýšiť pôvodnú ponuku kúpnej ceny (12 000 tis. Sk) na 12 800 tis. Sk. V tomto smere bol prepracovaný pôvodný návrh MSPNM SR na vydanie rozhodnutia o privatizácii podniku, ktorý bol prerokovaný v PEM dňa 12.11.2001. Materiál, ktorý predkladáme na rokovanie vlády SR, je v novom znení – s vyššou kúpnou cenou. 

Zdôvodnenie výberu nadobúdateľa :
Spoločnosť BHD–Stavebná a obchodná spol. s r.o., Pezinok nesplnila podmienky výberového konania, pretože nepredložila žiadne relevantné doklady v zmysle požiadaviek oslovovacieho listu MSPNM SR, ktoré by mohli byť hodnotené vo výberovom konaní. Obálka spoločnosti obsahovala list, v ktorom spoločnosť uviedla dôvody nepredloženia svojej ponuky do výberového konania. 
Spoločnosť BELAR-GROUP a.s., Metodova 7, 821 08 Bratislava predložila ponuku, ktorá splnila všetky podmienky výberového konania.
Spoločnosť BELAR-GROUP a.s., Metodova 7, 821 08 Bratislava predložila vo svojej ponuke podnikateľský zámer, v ktorom deklaruje cieľ vytvoriť z privatizovaného podniku silnú, domácu výskumnú inštitúciu aplikačného charakteru, ktorá bude slúžiť všetkým poľnohospodárom a podnikom vyrábajúcich krmivá, kŕmne zmesi, koncentráty, premixy, ale i výrobcom výrobných prostriedkov pre  výrobu  krmív a kŕmnych  hospodárskych  zvierat, ako aj  potrebám  Ministerstva 
6
pôdohospodárstva SR a iných rezortných alebo mimorezortných výskumných ústavov a kontrolných inštitúcií. Uvedená spoločnosť je jediným záujemcom o privatizáciu podniku, ktorý predložil relevantnú ponuku do výberového konania, pričom v prospech tejto spoločnosti, ako vybratého nového nadobúdateľa podniku hovoria viaceré skutočnosti, a to predovšetkým :
Spoločnosť sa podľa predloženého profilu firmy zaoberá aj predmetom činnosti privatizovaného podniku – výrobou kŕmnych zmesí a zároveň získala medzinárodný certifikát kvality v oblasti skladovania, ošetrovania obilnín a výroby kŕmnych zmesí, ktorý v SR nikto iný nevlastní. Spoločnosť je vlastníkom najkvalitnejších bývalých piatich štátnych podnikov poľnonákupov. Spoločnosť dosahuje kladný hospodársky výsledok, je etablovaná na trhu, svoju činnosť rozvíja a investuje do svojho ďalšieho rozvoja. U tejto spoločnosti je predpoklad, že dokáže zabezpečiť pokračovanie privatizovaného subjektu v jeho výskumnej činnosti  tiež preto, lebo má značnú kapitálovú vybavenosť, výrobno-technické a finančné zázemie, bez ktorých by nebolo možné v podmienkach privatizovaného subjektu zachovať výskum ako činnosť, ktorá nie je zisková 
ale skôr bude vyžadovať vytváranie finančných prostriedkov pre investovanie do jej pokračovania a rozvoja.
Spoločnosťou navrhovanú kúpnu cenu vo výške 12 800 tis. Sk MSPNM SR akceptovalo s prihliadnutím na skutočnosť, že za predpokladu pokračovania v predmete činnosti podniku bude nadobúdateľ musieť investovať ďalšie prostriedky do privatizovaného majetku a jeho rozvoja, ako aj s prihliadnutím na to, že uvedená spoločnosť je jediným záujemcom, ktorý predložil ponuku do výberového konania, pričom ide o firmu s pozitívnymi referenciami, ktorá dáva predpoklad na ďalšie fungovanie podniku po privatizácii.

ZÁVER :
Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii podniku Výskumný ústav krmivársky, štátny podnik  Ivánka pri Dunaji  priamym predajom  spoločnosti BELAR-GROUP a.s., Metodova 7, 821 08 Bratislava .